آمئریکا بیرلشمیش شتاتلارینین حربی موداخیلهسی ایله دئوریلن و سونرادان اعدام ائدیلهن عیراقین سابیق لیدئری صدام حسینین آمئریکا بیرلشمیش شتاتلاری مرکزی کشفیات ایدارهسی (سیا) طرفیندن دیندیریلمهسی پروسسی حاقدا کیتاب نشر اولونوب.
آخار.آذ خبر وئریر کی، کیتابی صدامی سورغو-سوال ائدن سیا-نین سابیق امکداشی جون نیکسونون قلمه آلدیغی بیلدیریلیب.
«پرئزیدئنتی دیندیرمه: صدام حسینین سورغو-سوالی» (Debriefing The President: The Interrogation Of Saddam Hussein) آدلی کیتابدا نیکسون عیراق لیدئری ایله آپاردیغی صحبتلری قلمه آلیب. صدام حاقیندا دئییلهنلرین تام یانلیش اولدوغونو بیلدیرهن کشفیاتچی، «اونو دینلدییمده بو دوروما اولدوقجا تعجبلندیم»، - دئییب.
نیکسون تاریخی پروسئسلرین صدامی حاقلی چیخاردیغینی وورغولاییب:
«صدام یاخالاندیقدان بیر نئچه گون سونرا منه «عیراقی ایداره ائده بیلمیجکسینیز. اوغور قازانا بیلمیجکسینیز. چونکی عیراقی تانیمیرسینیز. دیلینی، اینسانینی و تاریخینی بیلمیرسینیز. یاخین زاماندا عیراقی ایداره ائتمهنین نه قدر چتین اولدوغونو گؤرجکسینیز»- دئمیشدی.
صدام منه عیراقدا اینسانلارین داورانیشلاری ایله ایقلیم شرطلری آراسیندا علاقهلرین اولدوغونو دئمیشدی.
۲۰۰۴-جو ایلده یاز فصلینده اؤلکهده قانلی اولایلارین جریان ائدجیینی بیلدیرمیشدی. تاریخ داها سونرا صدامی حاقلی چیخاردی. ۲۰۰۴-جو ایلین آپرئل آییندا آمئریکا بیرلشمیش شتاتلارینین باشچیلیق ائتدیی کوالیسییا قوهلری ایله القائده، بعث پارتییاسی و مهدی اوردوسو آراسیندا آتیشمالار یاشاندی. همین قارشیدورمالاردا بیرینجی طرفین ایتکیسی ۳۸۳، دیگر طرفین ایتکیسی ایسه ۱۳۴۲ نفر اولدو».
نیکسون عینی زاماندا صدامین «عیراق حکومتینین القائده ایله باغلانتیلاری وار» ادعاسینی دا تکزیب ائتدیینی وورغولاییب. صدام عیراق حکومتینین ۱۱ سئنتیابر هوجوملارینا هئچ بیر حالدا دستک وئرمدیینی ده وورغولاییب.
خاطیرلاداق کی، ۲۰۰۳-جو ایلده یاخالانان صدام حسین آمئریکا بیرلشمیش شتاتلارینین عیراقدا یاراتدیغی موقتی حکومتی طرفیندن ۱۹۸۲-جی ایل دوجئیل شیعه قتل عامینا گؤره اتهام ائدیلیب و ۵ نویابر ۲۰۰۶-جی ایلده حاقیندا اعدام قراری چیخاریلیب. عیراقین کئچمیش رهبری ۳۰ دئکابر ۲۰۰۶-جی ایلده آسیلاراق اعدام ائدیلیر.
سؤزوگئدن کیتاب ۲۹ دئکابردا ساتیشا چیخاریلاجاق.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab